Smernica č. 46/2018,
 ktorou sa mení a dopĺňa smernica č. 60/2017, ktorou sa upravuje postup pri udeľovaní a odnímaní čestných názvov školám a školským zariadeniam
Gestorský útvar: sekcia regionálneho školstva	ev.č.: 2018/14766:1-10A0
tel.: 02/59374228	
Ministerka školstva, vedy, výskumu a športu (ďalej len „minister“) podľa článku 11 ods. 2  písm. f) druhého bodu Organizačného poriadku Ministerstva školstva vedy, výskumu a športu Slovenskej  republiky a v súlade s § 14 ods. 6 písm. o) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov vydáva túto smernicu:
Čl. I

Smernica č. 60/2017, ktorou sa upravuje postup pri udeľovaní a odnímaní čestných názvov školám a školským zariadeniam, sa mení a dopĺňa takto:

1.	V článku 2 ods. 1 sa na konci vety bodka nahrádza čiarkou a pripájajú sa tieto slová: „alebo predseda komisie vo vzťahu k takejto škole.“.

2.	V článku 2 odsek 2 znie:

„(2)  Ak ide o návrh predkladaný riaditeľom školy, predkladá ho zriaďovateľovi školy do 31. marca. Ak ide o návrh predkladaný predsedom komisie, predkladá ho ministrovi.“.

3.	V článku 2 ods. 3 písm. c) sa vypúšťajú slová „ktorá žiada o udelenie čestného názvu,“

4.	V článku 2 ods. 3 písm. j) sa slová „právneho nástupcu“ nahrádzajú slovom „dediča“.

5.	V článku 2 sa za odsek 3 vkladá nový odsek 4, ktorý znie:
„(4) Návrh predložený predsedom komisie obsahuje náležitosti podľa odseku 3; vyjadrenie podľa odseku 3 písm. j) možno nahradiť súhlasom dotknutej osobnosti.“.
Doterajšie odseky 4 a 5 sa označujú ako odseky 5 a 6.

6.	V článku 2 ods. 5 sa za slovo „Ak“ vkladajú slová „ide o návrh predkladaný riaditeľom školy a“.
7.	V článku 2 ods. 6  sa slovo „Návrh“ nahrádza slovami „Ak ide o návrh predkladaný riaditeľom školy, návrh“.

8.	V článku 3 sa odsek 3 dopĺňa odsekom 4, ktorý znie:

„(4) 	Na návrh predložený predsedom komisie sa nevzťahujú odseky 1 až 3. K návrhu predloženému predsedom komisie sa vyjadrenie komisie nevyžaduje.“. 

Čl. II

Táto smernica nadobúda účinnosť 15. deň po vyhlásení oznámenia o jej vydaní vo Vestníku vlády Slovenskej republiky. 

ministerka 

Funkcia:	Meno, priezvisko:	Podpis: 	Funkcia:	Meno, priezvisko:	Podpis: 	
Spracovateľ			VSÚ			
RO			ŠT 1			
GR						

Obsah
Smernica č. 46/2018,  ktorou sa mení a dopĺňa smernica č. 60/2017, ktorou sa upravuje postup pri udeľovaní a odnímaní čestných názvov školám a školským zariadeniam
Čl. I	
Čl. II	
Obsah